คลํ้าตรงราวนมข้บนมีก้อนเเข็ง เจ็บปวด เวลาลูกดูดนม อยากทราบว่าเป็นอะไรค่ะ เป็นเเม่ให้นมบุตรค่ะ
สวัสดีค่ะ การคลำได้ก้อนแข็งที่เต้านม และมีอาการเจ็บปวด อาจไเกิดได้จาก1.มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน มักพบในช่วงการให้นมบุตร ซึ่งจะทำให้มีอาการเจ็บหรือปวดร่วมด้วย เต้านมอาจบวมและแดง บริเวณผิวหนังหรือหัวนมอาจเห็นบาดแผลเล็กๆ หรือมีรอยแยกของผิวหนังเล็กๆ ซึ่งเกิดจากการที่ทารกดูดและกัดหัวนม และเป็นเหตุให้เชื้อโรคเข้าไปในเต้านมได้2. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ แต่มักคลำได้เป็นก้อนนิ่มๆ กลิ้งไปมาได้ หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้3. ก้อนเนื้องอกธรรมดา มีหลายชนิด เช่น ก้อนไขมัน ก้อนเนื้องอก fibroadenoma รวมถึงก้อนเนื้อนอก lactating adenoma ซึ่งเป็นก้อนเนื้องอกที่จะพบในหญิงตั้งครรภ์และหญิงหลังคลอด4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน5. มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากเนื่องจากยังมีการให้นมลูกดูดอยู่ สาเหตุก็น่าจะเกิดจากการอักเสบของต่อมน้ำนมและท่อน้ำนมได้ อย่างไรก็ตามแนะนำให้ไปพบแพทย์เพื่อการวินิจฉัยที่ถูกต้อง และหากเป็นเต้านมอักเสบ ก็อาจต้องทานยาปฏิชีวนะและงดการให้ลูกดูดนมในข้างที่อักเสบไปก่อนค่ะ